PMIndiaData/PMIndiaSum huggingface dataset:
টোকিও ২০২০ প্যারা অলিম্পিক গেমসে ভারতীয় দলের প্রতিনিধিদের সঙ্গে ১৭ই আগষ্ট প্রধানমন্ত্রী মতবিনিময় করবেন

নতুনদিল্লি, ১৫ই আগস্ট, ২০২১ প্রধানমন্ত্রী শ্রী নরেন্দ্র মোদী ১৭ই আগস্ট বেলা ১১টার সময় ভিডিও কনফারেন্সের মাধ্যমে টোকিও প্যারাঅলিম্পিক গেমসের ভারতীয় প্যারা অ্যাথিলিটদের সঙ্গে মতবিনিময় করবেন। টোকিওতে দেশের হয়ে ৯টি ক্রীড়া বিভাগে ৫৪ জন প্যারা আথিলিট প্রতিনিধিত্ব করবেন। প্যারা অলিম্পিক গেমসে এই প্রথম ভারতের এতজন খেলোয়াড় অংশ নিচ্ছেন। কেন্দ্রীয় ক্রীড়া মন্ত্রীও আলোচনার সময় উপস্থিত থাকবেন।
রাজ্যপালসম্মেলনের সূচনা পর্বে ভাষণ দিলেন প্রধানমন্ত্রী

রাষ্ট্রপতিভবনে আয়োজিত রাজ্যপাল সম্মেলনের সূচনা পর্বে আজ ভাষণ দিলেন প্রধানমন্ত্রী শ্রীনরেন্দ্র মোদী। শ্রী মোদীতাঁর ভাষণে বলেন যে সমাজে পরিবর্তন নিশ্চিত করার ক্ষেত্রে রাজ্যপালরা এক অনুঘটকেরভূমিকা পালন করতে পারেন কারণ, সংবিধানের মর্যাদা ও পবিত্রতাকে রক্ষা করার কাজেতাঁরা সঙ্কল্পবদ্ধ। আগামী ২০২২ সালের মধ্যে এক ‘নতুন ভারত’ গড়ে তোলার লক্ষ্যমাত্রাপ্রসঙ্গে প্রধানমন্ত্রী বলেন, লক্ষ্যমাত্রা পূরণের কাজটি যদি এক জন-আন্দোলন রূপেগড়ে তোলা যায় তাহলে নতুন ভারতের অভ্যুদয় অবশ্যম্ভাবী। ‘নতুন ভারত’গঠনের লক্ষ্যে শিক্ষক ও ছাত্রছাত্রীদের সঙ্গে বিশদভাবে আলোচনা করার তিনি পরামর্শদেন বিভিন্ন রাজ্যের রাজ্যপালদের। কেন্দ্রীয় সরকার আয়োজিত সাম্প্রতিককালেরহ্যাকাথনের দৃষ্টান্ত উদ্ধৃত করে প্রধানমন্ত্রী বলেন, বিশ্ববিদ্যালয়গুলির উচিৎ একএকটি উদ্ভাবন কেন্দ্র রূপে নিজেদের গড়ে তোলা। হ্যাকাথনে ছাত্রছাত্রীরা যে বেশকয়েকটি সমস্যার মোকাবিলায় প্রযুক্তিগত সমাধানের প্রস্তাব পেশ করেছিলেন, সেপ্রসঙ্গও প্রধানমন্ত্রী তুলে ধরেন তাঁর ভাষণকালে। তাঁর মতে, প্রত্যেকটি রাজ্যেরতরুণ ও যুবকদের উচিৎ এক একটি বিশেষ খেলাধূলার ক্ষেত্রে নিজেদের দক্ষ করে তোলা। স্বচ্ছতা,অর্থাৎ পরিচ্ছন্নতা রক্ষার অভিযানেনেতৃত্বদানের জন্য তিনি উৎসাহিত করেনরাজ্যপালদের। প্রধানমন্ত্রীবলেন, মহাত্মা গান্ধীর সার্ধশত জন্মবার্ষিকী উদযাপিত হবে আগামী ২০১৯ সালে। তিনিছিলেন আমাদের অনুপ্রেরণার এক উৎস। তাঁর স্বপ্নকে সফল করে তুলতে উন্মুক্ত স্থানেপ্রাকৃতিক কাজকর্মমুক্ত এক ভারত গড়ে তোলার লক্ষ্যে কাজ করে চলেছি আমরা। শ্রী মোদীবলেন, বিভিন্ন উৎসব ও বর্ষপূর্তির অনুষ্ঠান পালন পরিবর্তনের লক্ষ্যে আমাদের শক্তিও সাহস যোগায়। ‘মুদ্রা’ যোজনার আওতায় দলিত, আদিবাসী এবং মহিলাদের ঋণ সহায়তামঞ্জুরের কাজে ব্যাঙ্কগুলি যাতে উৎসাহিত হয়, সেজন্য বিশেষ উদ্যোগ গ্রহণের তিনিপরামর্শ দেন রাজ্যপালদের। আগামী ২৬ নভেম্বরের সংবিধান দিবস এবং ৬ ডিসেম্বরেরআম্বেদকর মহাপরিনির্বাণ দিবস – এই সময়কালের মধ্যে ঐ বিশেষ বিশেষ শ্রেণীর মানুষযাতে ঋণ সহায়তার সুযোগ পেতে পারেন তা নিশ্চিত করার আর্জি জানান তিনি। সৌরজ্বালানি, প্রত্যক্ষ সুফল হস্তান্তর এবং কেন্দ্রশাসিত অঞ্চলগুলিকে কেরোসিন-মুক্তকরার কর্মসূচি সফল করে তুলতে বিভিন্ন কেন্দ্রশাসিত অঞ্চলের উপ-রাজ্যপালদেরঅনুপ্রাণিত করেন প্রধানমন্ত্রী। তিনি বলেন, কেন্দ্রশাসিত অঞ্চলগুলি যাতে দ্রুততারসঙ্গে এই কাজে সাফল্য দেখাতে পারে, তা নিশ্চিত করা সকলেরই কর্তব্য। /
কেন্দ্রীয় মন্ত্রিসভা :

                                                                  i.            দমন এবং দিউ দায়রা আদালত (সংশোধনী) নিয়ামক, ২০১৯

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে সংবিধানের ২৪০ নং ধারা অনুযায়ী দমন এবং দিউ দায়রা আদালত (সংশোধনী) নিয়ামক, ২০১৯ এবং দাদরা এবং নগর হাভেলি (দায়রা আদালত এবং বিবিধ সংস্থান) সংশোধনী নিয়ামক, ২০১৯ জারি করার বিষয়টি অনুমোদিত হয়েছে। এই সিদ্ধান্তের ফলে, বিচার বিভাগীয় পরিষেবায় সমতা আসবে। এছাড়া, বিচার প্রার্থীদের বর্তমান আর্থিক এক্তিয়ারের সীমাবদ্ধতার কারণে যে সমস্যা হত তার সমাধান হবে। বর্ধিত আর্থিক এক্তিয়ারের কারনে বিচার প্রক্রিয়ায় গতি আসবে। বিচারের জন্য কেন্দ্রশাসিত অঞ্চলের বাইরে বিচার প্রার্থীদের যাওয়ার দরকার হবে না। /
কার্গিল বিজয় দিবসে বীর সেনানীদের উদ্দেশে শ্রদ্ধা জানালেন  প্রধানমন্ত্রী

কার্গিল যুদ্ধে অংশগ্রহণকারী বীর ভারতীয় সেনানীদের উদ্দেশে শ্রদ্ধা নিবেদন করলেন প্রধানমন্ত্রী শ্রী নরেন্দ্র মোদী। কার্গিল বিজয় দিবস উপলক্ষে এক বার্তায় প্রধানমন্ত্রী বলেছেন, “কার্গিল বিজয় দিবসে শেষরক্তবিন্দু পর্যন্ত যে সমস্ত বীর সেনানী ভারতের জন্য লড়াই করে গেছেন তাঁদের প্রত্যেককে জানাই আমার শ্রদ্ধা ও প্রণতি। তাঁরা বীরের মতোই তাঁদের জীবন উৎসর্গ করেগেছেন। এই ঘটনা আমাদের অনুপ্রাণিত করে । অনুপ্রবেশকারীদের বিরুদ্ধে সাহসিকতার সঙ্গেই উচিত জবাব দিয়েছেন আমাদের বীরসেনারা। এই ঘটনা অবিস্মরণীয়। ১৯৯৯ সালে ভারতের রাজনৈতিক নেতৃত্ব যে দৃঢ়তার পরিচয় রেখেছিলেনতা কার্গিল বিজয়কে নিশ্চিত করেছে। গর্বের সঙ্গে এই ঘটনা স্মরণ করি আমরা।” /
সুপ্রিম কোর্টের রায়দান নতুন প্রভাতের সূচনা করলঃ প্রধানমন্ত্রী

অযোধ্যা মামলায় সুপ্রিম কোর্টের রায়কে প্রধানমন্ত্রী ঐতিহাসিক বলে বর্ণনা করেছেন। আজকের দিনটিকে তিনি ভারত ও ভারতীয় বিচার ব্যবস্থার ইতিহাসে স্বর্ণ দিবস বলে উল্লেখ করেছেন। শ্রী নরেন্দ্র মোদী নতুন ভারত গড়ার জন্য সকলকে ঐক্যবদ্ধ হবার উপর জোর দেন। সকলের উন্নয়নের লক্ষ্যে কাজ করার আহ্বান জানান। প্রধানমন্ত্রী বলেন, “ আজ , ৯ নভেম্বর, করতারপুর করিডোরের সূচনা হল। এখানে ভারতের তরফে উদ্যোগ নেওয়া হয়েছিল। পাকিস্তানের পক্ষেও উদ্যোগ নেওয়া হয়। আর আজ অযোধ্যা মামলার রায়দানের মধ্যে দিয়ে , এই দিন- ৯ নভেম্বর আমাদের ঐক্যবদ্ধ থাকার শিক্ষা দিয়েছে এবং একসঙ্গে প্রগতির পথে যাবার পথ দেখিয়েছে।“ তিনি বলেন, সর্বোচ্চ আদালত ধৈর্য ধরে প্রত্যেকের বক্তব্য শুনেছেন, এবং সর্ব সম্মতভাবে রায়দান করেছেন, যার মাধ্যমে দৃঢ় ইচ্ছাশক্তি প্রতিফলিত হয়। তিনি আরো বলেন, “আজকের এই রায়দানের মধ্যে দিয়ে সুপ্রিম কোর্ট এই বার্তা দিল যে, কঠিন সব সমস্যার সমাধানও সংবিধান মেনেই আইনসঙ্গতভাবে করা সম্ভব। এই রায়ের মাধ্যমে আমরা এটা শিখলাম, কোন কিছুতে দেরি হলেও ধৈর্য ধরতে হয়। তাহলেই সকলের স্বার্থ সুরক্ষিত থাকে। প্রতিটি পরিস্থিতিতে আমাদের ভারতের সংবিধানের উপর আস্থা রাখা জরুরী, ভারতের বিচার ব্যবস্থায় আমাদের বিশ্বাস অটুট থাকাটা অত্যন্ত গুরুত্বপূর্ণ। “ প্রধানমন্ত্রী বলেন যে, সর্বোচ্চ আদালত রাম মন্দির বানানোর জন্য যে সিদ্ধান্তর কথা বলেছে সেই সিদ্ধান্তের ফলে দেশের সব নাগরিকের দেশ গড়ার কাজের দায়িত্ব আরো বেড়ে গেল। দেশের বিকাশের জন্য আমাদের মধ্যে যে সৌহার্দ্য, বন্ধুত্বের সম্পর্ক, ঐক্যবোধ ও শান্তি রয়েছে, তা খুবই গুরুত্বপূর্ণ। তিনি অভীষ্ট লক্ষ্যে পৌঁছানোর জন্য সকল নাগরিককে একসঙ্গে কাজ করতে, এক পথে চলতে আহ্বান জানান।
মরক্কোয় জলবায়ু পরিবর্তন সম্পর্কিত বিভিন্ন রাষ্ট্রেরসম্মেলনে ভারতের অবস্থান ও দৃষ্টিভঙ্গির আনুষ্ঠানিক স্বীকৃতিলাভ কেন্দ্রীয়মন্ত্রিসভার বৈঠকে

এ বছর মরক্কোয়৭-৮ নভেম্বর পর্যন্ত জলবায়ু পরিবর্তন সম্পর্কিত বিভিন্ন পক্ষের আলোচনা ও মতবিনিময়েরলক্ষ্যে যে সম্মেলন অনুষ্ঠিত হয়েছিল, তাতে ভারতের মতামত ও দৃষ্টিভঙ্গিকেআনুষ্ঠানিকভাবে স্বীকৃতি দেওয়া হল প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত কেন্দ্রীয় মন্ত্রিসভার বৈঠকে। অর্থাৎ ঐ সম্মেলনে ভারতের মতামত ওসিদ্ধান্ত কর্মপরবর্তী অনুমোদন লাভ করল বুধবার মন্ত্রিসভার এই বৈঠকে। মন্ত্রিসভার এইঅনুমোদনের উদ্দেশ্য হল জলবায়ু পরিবর্তনের ফলে ক্ষতিগ্রস্ত দরিদ্র মানুষদেরস্বার্থরক্ষা এবং মহাকাশের সুরক্ষা। একই সঙ্গে, দেশের সর্বস্তরের মানুষেরস্বার্থকে সুরক্ষিত রাখার কথাও চিন্তা করা হয়েছে ভারতের অবস্থান এবং মন্ত্রিসভারঅনুমোদনের মধ্যে।
ফিজি-র প্রধানমন্ত্রী হিসেবে নির্বাচিত হওয়ায় সিতিভেনি রাবুকা-কে প্রধানমন্ত্রীর অভিনন্দন

নয়াদিল্লি, ২৪ ডিসেম্বর, ২০২২ ফিজি-র প্রধানমন্ত্রী হিসেবে নির্বাচিত হওয়ায় সিতিভেনি রাবুকা-কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। প্রধানমন্ত্রী ট্যুইট করে বলেছেন; “ফিজি-র প্রধানমন্ত্রী হিসেবে আপনি নির্বাচিত হওয়ায় @slrabuka অভিনন্দন। ফিজি এবং ভারতের মধ্যে ঘনিষ্ঠ এবং দীর্ঘস্থায়ী সম্পর্ক আরও সুদৃঢ় করতে একযোগে কাজ করার লক্ষ্যে আমি তাকিয়ে আছি।”
কেন্দ্রীয় তালিকায় অন্যান্য অনগ্রসর শ্রেণীর ক্রমপর্যায় ও বিন্যাস খতিয়ে দেখতে সংশ্লিষ্ট কমিশনের কার্যকালের মেয়াদ সম্প্রসারণের সিদ্ধান্ত নিল কেন্দ্রীয় মন্ত্রিসভা

কেন্দ্রীয় তালিকায় অন্যান্য অনগ্রসর শ্রেণীগুলির ক্রমপর্যায় ও বিন্যাসের বিষয়টি খতিয়ে দেখতে সংশ্লিষ্ট কমিশনের কার্যকালের মেয়াদ এ বছরের নভেম্বর মাস পর্যন্ত সম্প্রসারণের একটি প্রস্তাব আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। উল্লেখ্য, রাজ্য সরকার, রাজ্য অনগ্রসর শ্রেণী কমিশন, বিভিন্ন সম্প্রদায়ের সংস্থা ও প্রতিষ্ঠান এবং অন্যান্য অনগ্রসর শ্রেণী ও কমিশনভুক্ত সাধারণ মানুষের সঙ্গে দফায় দফায় বেশ কিছু বৈঠকে ইতিমধ্যেই মিলিত হয়েছে অন্যান্য অনগ্রসর শ্রেণী সম্পর্কিত কমিশন। উচ্চশিক্ষা প্রতিষ্ঠানগুলির অন্যান্য অনগ্রসর শ্রেণীর ছাত্রছাত্রী সম্পর্কে রেকর্ডও সংগ্রহ করা হয়েছে কমিশনের উদ্যোগে। এছাড়াও, কেন্দ্রীয় সরকারি দপ্তর, কেন্দ্রীয় সরকারি নিয়ন্ত্রণাধীন সংস্থা এবং রাষ্ট্রায়ত্ত ক্ষেত্রের ব্যাঙ্ক ও আর্থিক প্রতিষ্ঠানগুলি থেকে নিয়োগ সম্পর্কিত খুঁটিনাটি তথ্যও সংগৃহীত হয়েছে। এ সমস্ত খতিয়ে দেখে কমিশন সুপারিশ করেছে যে কেন্দ্রীয় তালিকায় অনগ্রসর শ্রেণীগুলির ক্রমপর্যায় ও বিন্যাস সম্পর্কে চূড়ান্ত সিদ্ধান্ত গ্রহণের স্বার্থে বিভিন্ন রাজ্য এবং তাদের গঠিত অনগ্রসর শ্রেণী কমিশনগুলির সঙ্গে আরও একদফা আলোচনা ও বৈঠকের প্রয়োজন রয়েছে। /…
আইন ও বিচার ক্ষেত্রে ভারত ও উজবেকিস্হানের মধ্যে সহযোগিতা বৃদ্ধির চুক্তি স্বাক্ষরে মন্ত্রিসভার সায়

আইন ও বিচার ক্ষেত্রে ভারত ও উজবেকিস্হানের মধ্যে সহযোগিতা বাড়িয়ে তুলতে স্বাক্ষরিত সমঝোতাপত্রে সায় দিল কেন্দ্রীয় মন্ত্রিসভা। নতুন দিল্লীতে আজ প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে এ সংক্রান্ত প্রস্তাবটি অনুমোদিত হয়। প্রসঙ্গত, এই চুক্তির ফলে ভারত ও উজবেকিস্হানের আইন বিশষজ্ঞরা নিজেদের মধ্যে অভিজ্ঞতা আদান-প্রদান ছাড়াও বিভিন্ন ধরনের প্রশিক্ষণে আংশগ্রহণ করতে পারবেন। এছাড়া আইনগত বিভিন্ন সমস্যা মোকাবিলার ক্ষেত্রেও তারা নিজেদের মধ্যে মতবিনিময় করতে পারবেন। প্রয়োজনে তারা একে অপরের দেশেও যেতে পারবেন।
প্রধানমন্ত্রী শ্রী নরেন্দ্র মোদী সকাশে মার্কিন জাতীয় নিরাপত্তা উপদেষ্টালেঃজেঃ এইচ আর ম্যাকমাস্টার

মার্কিন যুক্তরাষ্ট্রের জাতীয় নিরাপত্তা উপদেষ্টা লেঃজেঃ এইচ আরম্যাকমাস্টার আজ এখানে এক সাক্ষাৎকারে মিলিত হন প্রধানমন্ত্রী শ্রী নরেন্দ্র মোদীর সঙ্গে। সাক্ষাৎকারকালে মার্কিন প্রেসিডেন্ট ডোনাল্ড ট্রাম্পের শুভেচ্ছাবার্তা শ্রীমোদীর কাছে পৌঁছে দেন লেঃজেঃ ম্যাকমাস্টার। প্রসঙ্গত, মার্কিন প্রেসিডেন্টের সঙ্গেতাঁর দূরভাষ আলাপচারিতার ইতিবাচক দিকগুলির কথা স্মরণ করেন ভারতের প্রধানমন্ত্রী।কৌশলগত অংশীদারিত্বের প্রসারে এবং ভারত-মার্কিন সহযোগিতাকে আরও নিবিড় করে তোলারওপর জোর দিয়েছিলেন দুই নেতাই তাঁদের আলাপচারিতাকালে । আফগানিস্তান ও পশ্চিম এশিয়া সহ সম্প্রসারিত অঞ্চলের নিরাপত্তা পরিস্থিতিনিয়ে শ্রী মোদীর সঙ্গে মত বিনিময় করেন মার্কিন জাতীয় নিরাপত্তা উপদেষ্টা।আলোচনাকালে সন্ত্রাস মোকাবিলায় এবং আঞ্চলিক শান্তি, নিরাপত্তা ও স্থিতিশীলতারক্ষায় ভারত ও মার্কিন যুক্তরাষ্ট্র কিভাবে একযোগে কাজ করে যেতে পারে, সে সম্পর্কেমতামত ব্যক্ত করেন শ্রী মোদী এবং লেঃজেঃ ম্যাকমাস্টার ।
বিশ্ব জলবায়ু সম্মেলনে সফল নেতৃত্ব ও ইতিবাচক ভূমিকার জন্য প্রধানমন্ত্রীকে ধন্যবাদ জানালেন মার্কিন প্রেসিডেন্ট

বিশ্ব জলবায়ু সম্মেলন সি ও পি-২১ সফল হওয়ার পেছনে ভারতের প্রধানমন্ত্রী শ্রী নরেন্দ্র মোদীর ইতিবাচক ভূমিকা রয়েছে বলে তাঁর বিশেষ প্রশংসা করেছেন মার্কিন প্রেসিডেন্ট মিঃ বারাক ওবামা। সেইসঙ্গে, সফল নেতৃত্বদানের জন্যও প্রধানমন্ত্রীকে ধন্যবাদ জানিয়েছেন তিনি। বুধবার, টেলিফোনে শ্রী নরেন্দ্র মোদীর সঙ্গে কথা বলেন সময় তিনি বলেন, প্যারিসে শীর্ষ জলবায়ু সম্মেলনের ঐতিহাসিক সাফল্যের পেছনে ভারতের এক গুরুত্বপূর্ণ ভূমিকা রয়েছে। প্রধানমন্ত্রী শ্রী নরেন্দ্র মোদী মার্কিন প্রেসিডেন্টের কাছে এইচ-১বি এবং এল-১ ভিসা সম্পর্কে মার্কিন যুক্তরাষ্ট্র কংগ্রেসে আইন প্রণয়নের প্রস্তাবে উদ্বেগ প্রকাশ করে বলেন ভারতীয় তথ্যপ্রযুক্তি শিল্প এবং পেশাদার ব্যক্তিদের ওপর এর বিরূপ প্রভাব পড়তে পারে।
প্রধানমন্ত্রীকে টেলিফোনে নেপালের প্রধানমন্ত্রীর শুভেচ্ছা

লোকসভা নির্বাচনে বিপুলভাবে জয়ী হওয়ায় নেপালের প্রধানমন্ত্রী শ্রী কে পি শর্মা ওলি আজ টেলিফোনে প্রধানমন্ত্রী শ্রী নরেন্দ্র মোদীকে অভিনন্দন জানান। উষ্ণ শুভেচ্ছার জন্য প্রধানমন্ত্রী ওলিকে ধন্যবাদ জানিয়ে প্রধানমন্ত্রী মোদী ভারত – নেপাল মৈত্রীপূর্ণ সম্পর্ককে আরও মজবুত করতে ভারতের অঙ্গীকারের কথা পুনরায় ব্যক্ত করেন। উভয় নেতা বিভিন্ন ক্ষেত্রে দ্বিপাক্ষিক সহযোগিতায় লক্ষ্যণীয় অগ্রগতিতে সন্তোষ প্রকাশ করে প্রতিবেশী দু’দেশের মধ্যে পরম্পরাগত নিবিড় ও বন্ধুত্বের সম্পর্ককে আরও মজবুত তথা বহুস্তরীয় দ্বিপাক্ষিক সহযোগিতাকে গভীরতর করার লক্ষ্যে একযোগে কাজ করার ব্যাপারে নিজেদের অঙ্গীকারের কথা পুনরায় ব্যক্ত করেন।
আয়ারল্যান্ডের প্রধানমন্ত্রীকে শ্রী নরেন্দ্র মোদীর উপহার

প্রধানমন্ত্রী শ্রী নরেন্দ্র মোদী আজ টমাস ওল্ডহ্যাম (১৮১৬-১৮৭৮) এবং স্যর জর্জ আব্রাহাম গ্রিয়ারসন (১৮৫১-১৯৪১)-এর বিষয়ে ভারতীয় পুরাতত্ত্ব বিভাগের সংরক্ষিত নির্বাচিত কিছু পাণ্ডুলিপির এক সংস্করণ তুলে দেন আয়ারল্যান্ডের প্রধানমন্ত্রী মিঃ এন্ডা কেনির হাতে। ভারতে টমাস ওল্ডহ্যাম এবং স্যর জর্জ আব্রাহাম গ্রিয়ারসন – এই দুই আইরিশ ভদ্রলোকের বিশেষ অবদানের স্বীকৃতিস্বরূপ প্রধানমন্ত্রী শ্রী মোদী এই উপহার তুলে দেন আয়ারল্যান্ডের প্রধানমন্ত্রীর হাতে। উল্লেখ্য, টমাস ওল্ডহ্যামের জন্ম ১৮১৬ খ্রিষ্টাব্দে ডাবলিনে। ১৮৫০ সালে ভারতে ভূতাত্ত্বিক সমীক্ষার কাজে তাঁকে এদেশে ভূতাত্ত্বিক সর্বেক্ষক হিসেবে নিয়োগ করা হয় এবং তিনি কাজ শুরু করেন তদানীন্তন বেঙ্গল গভর্নমেন্টের অধীনে। তিনি এই কাজের দায়িত্ব গ্রহণ করেন ১৮৫১ খ্রিষ্টাব্দের মার্চ মাসে। তাঁর নিয়োগের এই প্রথম দিনটি ভারতীয় ভূতাত্ত্বিক সমীক্ষা বিভাগের প্রতিষ্ঠা দিবস হিসেবে উদযাপন করা হয়। ভারতের প্রথম সুনির্দিষ্ট কয়লা মানচিত্র এবং পরবর্তীকালে অন্যান্য খনিজ পদার্থের মানচিত্র রচনা ছাড়াও ভারতে ফসিলস তথা জীবাশ্মের ওপরও তিনি বিস্তর লেখালেখি করেন। অন্যদিকে, স্যর জর্জ এ গ্রিয়ারসন ছিলেন একজন আইরিশ সরকারি কর্মচারী যিনি ১৮৯৮ সালে ভারতের প্রথম ভাষাতাত্ত্বিক সমীক্ষা পরিচালনা করেন। ব্যক্তি ও পেশাগত দিক থেকে তিনি ছিলেন একজন ভাষাতত্ত্ববিদ। তাঁর এই সমীক্ষার ফলাফল ১৯০৩-১৯২৮ – এই সময়কালে নানা সময়ে প্রকাশিত হয়। বিভিন্ন ভারতীয় ভাষার উদ্ভব ও বিকাশ সম্পর্কে তিনিই প্রথম বৈজ্ঞানিক দৃষ্টিভঙ্গি থেকে বিশদ তথ্য তুলে ধরেন। ডাবলিনের ট্রিনিটি কলেজে গণিতের একজন ছাত্র হিসেবে গ্রিয়ারসন সংস্কৃত ও হিন্দি ব্যুৎপত্তির জন্য পুরস্কার লাভ করেন। ১৮৭৩ খ্রিষ্টাব্দের অক্টোবরে বাংলায় তিনি সরকারি কাজকর্মের ফাঁকে ফাঁকে ভাষা গবেষণার কাজেও মনোনিবেশ করেন। তাঁর দুটি গুরুত্বপূর্ণ গ্রন্থ হল – সেভেন গ্রামার্স অফ দ্য ডায়ালেক্টস অ্যান্ড সাব-ডায়ালেক্টস অফ দ্য বিহারি ল্যাঙ্গুয়েজ (১৮৮৩-৮৭) এবং বিহার পেজেন্ট লাইফ (১৮৮৫)।
কর্ণাটকের বিশেষ কিছু অংশ বন্যা কবলিত হয়ে পড়ায় ঐ রাজ্যের মুখ্যমন্ত্রীর সঙ্গে এ বিষয়ে খবরা-খবর নিলেন প্রধানমন্ত্রী

কর্ণাটকের বেশ কিছু অংশ বন্যা কবলিত হয়ে পড়ায় উদ্ভূত পরিস্থিতি নিয়ে ঐ রাজ্যের মুখ্যমন্ত্রী স্রী এইচ ডি কুমারস্বামীর সঙ্গে কথা বললেন প্রধানমন্ত্রী শ্রী নরেন্দ্র মোদী। প্রধানমন্ত্রী জানিয়েছেন, তিনি কর্ণাটকের বন্যা পরিস্থিতি নিয়ে ঐ রাজ্যের মুখ্যমন্ত্রী শ্রী কুমারস্বামীর সঙ্গে আলাপ-আলোচনা করেছেন। পাশাপাশি, শ্রী মোদী ঐ রাজ্যকে সমস্ত ধরণের ত্রাণ সাহায্যেরও আশ্বাস দিয়েছেন। প্রধানমন্ত্রী বলেছেন, তিনি বন্যা কবলিত সকল মানুষজনের নিরাপত্তা এবং সুস্থিতির জন্য প্রার্থনা করেছেন।
ভূ-বিজ্ঞান সম্পর্কিত গবেষণা ও অনুসন্ধানে আন্তর্জাতিক সংস্থার সঙ্গে চুক্তি ভারতের

আন্তর্জাতিক মহাদেশীয় বৈজ্ঞানিক অনুসন্ধান কর্মসূচির (আইসিডিপি) মঞ্চে ভারতের প্রতিনিধিত্বের জন্য সদস্য পদে অন্তর্ভুক্তি সম্পর্কিত একটি চুক্তি স্বাক্ষরের প্রস্তাবে সম্মতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বেমন্ত্রিসভার বৈঠকটি আজ এখানে অনুষ্ঠিত হয়। ভূ-বিজ্ঞানের ক্ষেত্রে অনুসন্ধান ও গবেষণার লক্ষ্যে এই চুক্তি স্বাক্ষরিত হবে হেমহোল্‌জ সেন্টার পটস্‌ড্যাম জিএফজেড জার্মান রিসার্চ সেন্টারের সঙ্গে। এই চুক্তি স্বাক্ষরের সুবাদে পাঁচ বছরের জন্য আইসিডিপি সদস্য পদের সুযোগ পাবে ভারত। কয়না অঞ্চলে ভূ-বিজ্ঞান সম্পর্কিত অনুসন্ধানের কাজে খনন কাজ পরিচালনার ক্ষেত্রে আন্তর্জাতিক খ্যাতিসম্পন্ন বিশেষজ্ঞ ও বিশারদদের সাহায্য ও সহযোগিতা লাভেরও সুযোগ পাওয়া যাবে। সদস্য পদে অন্তর্ভুক্তি সম্পর্কিত এই চুক্তি স্বাক্ষরের আরেকটি দিক হল আইসিডিপি-র দুটি প্যানেলে, অর্থাৎ প্রশাসনিক কমিটি এবং পরিচালক পর্ষদে দুটি আসন লাভেরও সুযোগ পাবে ভারত। কেন্দ্রীয় ভূ-বিজ্ঞান মন্ত্রক কয়নায় বৈজ্ঞানিক অনুসন্ধানের কাজে যে গভীর খনন কার্য চালানোর পরিকল্পনা করেছে তাতে প্রযুক্তিগত সহায়তা সহ বিভিন্ন বিষয়ে সাহায্য ও সহযোগিতা করবে আইসিডিপি। /….
বেরিলির বাস দুর্ঘটনায় প্রাণহানিরসংবাদে শোক ও সমবেদনা প্রধানমন্ত্রীর

উত্তরপ্রদেশেরবেরিলিতে এক বাস দুর্ঘটনায় প্রাণহানির সংবাদে শোক ও সমবেদনা প্রকাশ করেছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “উত্তরপ্রদেশেরবেরিলিতে বাস দুর্ঘটনা বিশেষভাবে মর্মস্পর্শী। প্রাণহানির ঘটনায় জানাই আমার শোক ও সমবেদনা । আহতরা দ্রুত সুস্থ হয়ে উঠুন এই প্রার্থনা জানাই।” বেরিলির এইদুর্ঘটনায় নিহতদের নিকটাত্মীয়দের এককালীন ২ লক্ষ টাকার ত্রাণ সহায়তা মঞ্জুর করেছেনপ্রধানমন্ত্রী তাঁর জাতীয় ত্রাণ তহবিল থেকে। গুরুতরভাবে যাঁরা আহত হয়েছেন তাঁদেরজন্য মঞ্জুর করা হয়েছে ৫০ হাজার টাকা করে।
কর্নাটক লিঙ্গায়ত শিক্ষা সমিতির শতবর্ষ উদযাপন অনুষ্ঠানে যোগ দিলেন প্রধানমন্ত্রী

প্রধানমন্ত্রী শ্রী নরেন্দ্র মোদি রবিবার বেলাগাভি-তেকর্নাটক লিঙ্গায়ত শিক্ষা সমিতির শতবর্ষ উদযাপন অনুষ্ঠানে যোগ দেন। সেখানে ভাষণদিতে গিয়ে প্রধানমন্ত্রী বলেন, একবিংশ শতাব্দীতে যুব সমাজই ভারতকে একনতুন উচ্চতায়নিয়ে যাবে। তিনি বলেন, গবেষণা ও উদ্ভাবনা আমাদের জন্য বিশেষ প্রয়োজনীয়। যুব সমাজকেতাই দক্ষ করে তুলতে হবে। প্রধানমন্ত্রী বলেন, কেন্দ্রীয় সরকার কখনই সাধারণ নাগরিকসমস্যায় ফেলবে না। সেই সঙ্গে সরকার এটাও সুনিশ্চিত করতে চায় যে, যারা দোষী তারাযেন শাস্তি পায়।
ভারত ও কুয়েতের মধ্যে দ্বৈতকর বিলোপ এবং আয়কর ফাঁকি এড়াতে চুক্তি সংশোধনে মন্ত্রিসভার সায়

দ্বৈতকর বিলোপ এবং আয়কর ফাঁকি এড়াতে ভারত ও কুয়েতের মধ্যে চুক্তি সংশোধনের বিষয়টি কেন্দ্রীয় মন্ত্রিসভার বৈঠকে অনুমোদিত হয়ছে। প্রধানমন্ত্রী শ্রী নরেন্দ্র মোদীর পৌরোহিত্যে আয়োজিত বুধবারের বৈঠকে কর সংক্রান্ত বিষয়ে তথ্য আদান-প্রদানের ক্ষেত্রে আন্তর্জাতিক স্তরে স্বীকৃত আদর্শ মেনে চলার সংস্থান থাকা প্রোটোকলটি গ্রহণের ব্যাপারে অনুমোদন দেওয়া হয়। কুয়েত থেকে কোনও ভারতীয়র সম্পর্কের তথ্যাদি উপযুক্ত কর্তৃপক্ষের অনুমোদন সাপেক্ষে অন্যান্য আইনি সংস্থাকে দেওয়ারও সংস্থান রাখা আছে এই প্রোটোকলে। উল্লেখ করা যেতে পারে ভারত ও কুয়েত ২০০৬ সালে দ্বৈত কর বিলোপ সংক্রান্ত চুক্তি স্বাক্ষর করে।
উগান্ডা সফরকালে প্রধানমন্ত্রীর প্রেস বিবৃতি

মাননীয় রাষ্ট্রপতি মুসেভেনি, সম্মানিত প্রতিনিধিবৃন্দ, সংবাদ মাধ্যমের সদস্যগণ, আমার সৌভাগ্য যে দু’দশক পর ভারতের প্রধানমন্ত্রী হিসাবে প্রথম দ্বিপাক্ষিক সফরে উগান্ডায় এসেছি। রাষ্ট্রপতি মুসেভেনি ভারতের অনেক পুরনো বন্ধু। আমার সঙ্গেও তাঁর পরিচয় অনেক দিনের। ২০০৭ সালে যখন আমি গুজরাটের মুখ্যমন্ত্রী হিসাবে এখানে এসেছিলাম, তখনকার মধুর স্মৃতি এখনও আমার মনে উজ্জ্বল। আর আজ রাষ্ট্রপতি মহোদয়ের প্রাণখোলা কথা আর আমাদের যেভাবে উষ্ণ আদর ও অভ্যর্থনা জানানো হয়েছে – তার জন্য আমি হৃদয় থেকে কৃতজ্ঞতা জানাই। বন্ধুগণ, ভারত ও উগান্ডার সম্পর্ক সময়ের কষ্ঠিপাথরে পরীক্ষিত। আমাদের জন্য এটা গর্বের বিষয় যে উগান্ডার আর্থিক উন্নয়ন ও রাষ্ট্রীয় উন্নয়নযাত্রায় ভারত আপনাদের বিশ্বস্ত অংশীদার। উগান্ডার উন্নয়নযাত্রায় আমাদের অংশগ্রহণ ভবিষ্যতেও জারি থাকবে। আমরা প্রশিক্ষণ, প্রযুক্তি, পরিকাঠামো উন্নয়ন ও প্রকল্প সহায়তার ক্ষেত্রে সহযোগিতা করছি। ভবিষ্যতেও আমরা ক্যাপাসিটি বিল্ডিং-এর ক্ষেত্রে এই সহযোগিতা আমরা আরও বৃদ্ধি করব। উগান্ডার প্রয়োজন ও অগ্রাধিকার অনুসারে সহযোগিতা করে যাব। উগান্ডার জনগণের প্রতি আমাদের জনগণের বন্ধুত্বের অভিব্যক্তিস্বরূপ ভারত সরকার উগান্ডা ক্যান্সার ইন্সটিটিউট, কমপালায় একটি অত্যাধুনিক ক্যান্সার থেরাপি মেশিন উপহার প্রদানের সিদ্ধান্ত নিয়েছি। একথা জেনে খুশি হয়েছি যে, এই মেশিনের মাধ্যমে শুধু উগান্ডার বন্ধুরাই নয়, পূর্ব আফ্রিকার বিভিন্ন দেশের বন্ধুদেরও চিকিৎসার সুবিধা হবে। উগান্ডায় শক্তি পরিকাঠামো আর কৃষি ও ডেয়ারি ক্ষেত্রে উন্নয়নের জন্য আমরা প্রায় ২০০ মিলিয়ন ডলারের দুটি লাইনস্‌ অফ ক্রেডিট প্রস্তাব মঞ্জুর করেছি। এটা অত্যন্ত আনন্দের বিষয় যে, নিরাপত্তার ক্ষেত্রেও আমাদের সহযোগিতা বৃদ্ধি পাচ্ছে। আমাদের দেশে উগান্ডার সৈনিকদের সামরিক প্রশিক্ষণের দীর্ঘ ইতিহাস রয়েছে। আমরা এই সহযোগিতাকে আরও শক্তিশালী করার জন্য প্রস্তুত। আমরা উগান্ডা সেনার জন্য এবং অসামরিক কাজের জন্যও যানবাহন এবং অ্যাম্বুলেন্স প্রদানের সিদ্ধান্ত নিয়েছি। বাণিজ্য ও বিনিয়োগের ক্ষেত্রে আমাদের সম্পর্ক শক্তিশালী হচ্ছে। আগামীকাল রাষ্ট্রপতি মহোদয়ের সঙ্গে আমি উভয় দেশের প্রধান বাণিজ্যিক সংস্থাগুলির নেতাদের সঙ্গে বৈঠকের মাধ্যমে এই সম্পর্ককে আরও নিবিড় করার ব্যাপারে আলাপ-আলোচনা করার সুযোগ পাব। বন্ধুগণ, উগান্ডায় বসবাসকারী ভারতীয় বংশোদ্ভূত সমাজের প্রতি রাষ্ট্রপতির ভালোবাসার জন্য তাঁর প্রতি আমি হৃদয় থেকে কৃতজ্ঞতা জানাই। একটি কঠিন সময়ের অন্তরালে রাষ্ট্রপতি মহোদয়ের দক্ষ ও শক্তিশালী নেতৃত্বে আজ ভারতীয় বংশোদ্ভূত সমাজ উগান্ডার সামাজিক ও অর্থনৈতিক জীবনে নিয়মিত অংশগ্রহণ করছেন। আমি অত্যন্ত আনন্দিত যে, আজ সন্ধ্যায় ভারতীয় বংশোদ্ভূত সমাজের সঙ্গে আমার বার্তালাপের অনুষ্ঠানে স্বয়ং রাষ্ট্রপতি মহোদয় উপস্থিত থাকবেন। তাঁর এই বিশেষ আগ্রহের জন্য আমি ভারতবাসীর পক্ষ থেকে তাঁকে অভিনন্দন জানাই। আগামীকাল সকালে আমার উগান্ডার সংসদে বক্তব্য রাখার সৌভাগ্য হবে। আমিই প্রথম ভারতের প্রধানমন্ত্রী, যাঁর এই সৌভাগ্য হচ্ছে। এই বিশেষ সম্মানের জন্য আমি রাষ্ট্রপতি মহোদয় এবং উগান্ডার সাংসদদের হৃদয় থেকে কৃতজ্ঞতা জানাই। বন্ধুগণ, ভারত ও উগান্ডা দু’দেশেই নবীন প্রজন্মের মানুষের সংখ্যা বেশি। উভয় সরকারের ওপর নবীন প্রজন্মের আশা-আকাঙ্খা পূরণের দায়িত্ব রয়েছে। এই প্রচেষ্টা আমরা পরস্পরের সহযোগিতার মাধ্যমে এগিয়ে নিয়ে যাওয়ার ক্ষেত্রে দৃঢ় প্রতিজ্ঞ। ১২৫ কোটি ভারতবাসীর পক্ষ থেকে আমি উগান্ডার জনগণের উন্নয়ন ও সমৃদ্ধির জন্য আন্তরিক শুভেচ্ছা জানাই। ধন্যবাদ।
গ্রাহক সুরক্ষা এবং বৈধ পরিমাপন ক্ষেত্রে মরিশাসের সঙ্গে মউ স্বাক্ষরের প্রস্তাবে কেন্দ্রীয় মন্ত্রিসভার অনুমোদন

নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের (২২শে নভেম্বর) বৈঠকে ভারত ও মরিশাসের মধ্যে গ্রাহক সুরক্ষা ও বৈধ পরিমাপন ক্ষেত্রে সমঝোতাপত্র বা মউ স্বাক্ষরের প্রস্তাবটি অনুমোদিত হয়েছে। এই সমঝোতাপত্র স্বাক্ষরের ফলে দুই দেশের দ্বিপাক্ষিক সম্পর্ক আরও বৃদ্ধি পাবে। গ্রাহক সুরক্ষা ক্ষেত্রে সহযোগিতার প্রসারেও এই চুক্তিটি সাহায্য করবে। সেইসঙ্গে, প্রাতিষ্ঠানিক তথ্য আদানপ্রদান সহ দুই দেশে পরিমাপন ক্ষেত্রে যে অগ্রগতি হচ্ছে তার পারস্পরিক সুবিধা গ্রহণেও মউটির গুরুত্বপূর্ণ থাকবে। বিভ্রান্তিকর বিজ্ঞাপন, টেলি-বিপণন, বহুস্তরীয় বিপণন, ই-বাণিজ্য সহ বিভিন্ন ক্ষেত্রে নতুন ধরণের চ্যালেঞ্জগুলির মোকাবিলায় গ্রাহক সুরক্ষা ও বৈধ পরিমাপন ক্ষেত্রে এই মউটি এক স্থায়ী ও মজবুত ব্যবস্থা প্রদান করবে। এই মউ স্বাক্ষরের ফলে জাতীয় ও আন্তর্জাতিক মান অনুসরণ করা ও তা বজায় রাখা সম্ভব হবে যার ফলে, নতুন ধরণের চ্যালেঞ্জগুলির মোকাবিলা আরও সহজ হবে। একইসঙ্গে, নিয়মিত তথ্যের আদানপ্রদান ও প্রশিক্ষণ কর্মসূচির ফলে সুপ্রশাসন ও গ্রাহক স্বার্থ সুরক্ষার বিষয়টিও সুনিশ্চিত হবে। /…
জাপান সফরের আগে  প্রধানমন্ত্রীর  বিবৃতি

আমি ১০-১২ নভেম্বর, ২০১৬ বার্ষিক সম্মেলনে যোগ দিতে জাপানসফরে যাচ্ছি। প্রধানমন্ত্রী হিসেবে এ আমার দ্বিতীয় জাপান সফর। জাপানের সঙ্গে আমাদের বিশেষ কৌশলগত ও বিশ্বায়িত অংশীদারিত্বরয়েছে। ভারত ও জাপান একে অপরকে সুপ্রাচীন বৌদ্ধঐতিহ্য, গণতান্ত্রিক মূল্যবোধ ও উন্মুক্ত অংশগ্রহনমূলক এবং বিধিবদ্ধ বিশ্ব ব্যবস্থাপনারপ্রতি দায়বদ্ধতা র মধ্যে দিয়েদেখে থাকে । আজ ভারতে বিনিয়োগকারিদের মধ্যে শীর্ষস্থানীয়দের জাপান অন্যতম।কিন্তু অনেক জাপানি কোম্পানি আছে , যেগুলোর নাম ভারতের ঘরে ঘরে সুপরিচিত , ভারতের আর্থিক সমৃদ্ধির ক্ষেত্রে সেগুলোবহু দশক ধরে দায়িত্বের সঙ্গে জুড়ে আছে। টোকিওতে আমি ভারত ও জাপানের শীর্ষ ব্যবসায়ীবা বাণিজ্যিক প্রতিনিধিদের সঙ্গে বিস্তারিত মতবিনিময়ের আয়োজনে যোগ দে বো । আমাদের মধ্যে বাণিজ্য ও বিনিয়োগেরযোগসূত্র আগামীতে আরও শক্তিশালি করতেই এই উদ্যোগ। এই সফরে আমি ম হামান্য জাপান সম্রাটের সঙ্গেও দেখা করার সুযোগ পাবো। ১১ইনভেম্বর টোকিওতে আমি য খ ন জাপানেরপ্রধানমন্ত্রী শিনজো আবের সঙ্গে মিলিত হবো, সেই বৈঠকে নিশ্চিতভাবেই দুদেশের দ্বিপাক্ষিকস্বার্থ সংশ্লিষ্ট সমস্ত বিষয়ের ইতিবাচক পর্যালোচনার দিকে তাকিয়ে আছি। ১২ই নভেম্বর প্রধানমন্ত্রী ও আমি কোবেতে মুম্বাই-আহমেদাবাদউচ্চগতির রেল পরিষেবা প্রযুক্তির আতুরঘর শিনকানসেন পরিদর্শনে যাবো। সেখাকারকাওয়াসাকির ভারি শিল্প সুবিধার ক্ষেত্র, যেখানে উচ্চগতি সম্পন্ন রেলওয়ে তৈরি হল,সেটাও পরিদর্শন করবো। আমাদের মধ্যে মজবুত সহযোগিতার ক্ষেত্রে উচ্চগতির রেলপরিষেবায় সহযোগিতা একটি উজ্জ্বল উদাহরন। এর মাধ্যমে আমাদের বাণিজ্যিক ও বিনিয়োগগতচুক্তি পুনরুজ্জীবিত হবে তাই নয়, সেইসঙ্গে ভারতে সুদক্ষ কাজের সুযোগও বাড়বে। উন্নতহবে আমাদের পরিকাঠামো। একই সঙ্গে আমাদের ‘মেক ইন ইন্ডিয়া’ মিশনেও শক্তি সঞ্চারিত হবে।
মদন লাল খুরানার মৃত্যুতে প্রধানমন্ত্রীর শোকবার্তা

প্রধানমন্ত্রী শ্রী নরেন্দ্র মোদী দিল্লির প্রাক্তন মুখ্যমন্ত্রী মদন লাল খুরানার মৃত্যুতে শোক প্রকাশ করেছেন। প্রধানমন্ত্রী বলেন, মদন লাল খুরানাজির মৃত্যুতে তিনি ব্যথিত। দিল্লির উন্নয়নে, বিশেষ করে পরিকাঠামোর মানোন্নয়নে মদন লাল খুরানা নিরলসভাবে কাজ করে গেছেন। প্রধানমন্ত্রী তাঁকে দিল্লি ও কেন্দ্রীয় সরকারের একজন কঠোর পরিশ্রমী ও জনদরদী প্রশাসক হিসাবে অভিহিত করেন। মদন লালা খুরানা দিল্লিতে বিজেপি-র সাংগঠিক ভিত্তি মজবুত করতে তাঁর নানান কাজকর্মের মধ্য দিয়ে চিরস্মরণীয় হয়ে থাকবেন। দেশ ভাগের পরে দিল্লিতে শরণার্থীদের সেবায় তিনি নিয়োজিত করেছিলেন। প্রয়াত মদন লাল খুরানার পরিবার-পরিজন ও সমর্থকদের প্রতি সমবেদনা জানান প্রধানমন্ত্রী।
নৌ-বাহিনী দিবস উপলক্ষে প্রধানমন্ত্রীর অভিনন্দন

নৌ-বাহিনী দিবস উপলক্ষে প্রধানমন্ত্রী শ্রী নরেন্দ্র মোদী আজ বাহিনীর সদস্যদের অভিনন্দন জানিয়েছেন। তাঁর শুভেচ্ছা বার্তায় প্রধানমন্ত্রী বলেন, “নৌ-বাহিনী দিবসে বাহিনীর সাহসী সদস্যদের অভিনন্দন। তাঁদের মূল্যবান সেবা এবং আত্মত্যাগ আমাদের দেশকে আরও শক্তিশালী ও নিরাপদ করে তুলেছে।” /
বাগীশ শাস্ত্রী নামে পরিচিত সংস্কৃত ব্যাকারণবিদ অধ্যাপক ভগীরথ প্রসাদ ত্রিপাঠীর প্রয়াণে প্রধানমন্ত্রীর শোকপ্রকাশ

নয়াদিল্লী, ১২ মে, ২০২২ প্রধানমন্ত্রী শ্রী নরেন্দ্র মোদী বাগীশ শাস্ত্রী নামে পরিচিত সংস্কৃত ব্যাকারণবিদ অধ্যাপক ভগীরথ প্রসাদ ত্রিপাঠীর প্রয়াণে শোকপ্রকাশ করেছেন। এক ট্যুইট বার্তায় প্রধানমন্ত্রী বলেছেন, “অধ্যাপক ভগীরথ প্রসাদ ত্রিপাঠী ‘বাগীশ শাস্ত্রী’ আধুনিক বৈজ্ঞানিক পদ্ধতি ব্যবহার করে তরুণদের মধ্যে সংস্কৃতকে আরও জনপ্রিয় করে তুলতে অমূল্য অবদান রেখেছিলেন। তিনি অত্যন্ত জ্ঞানী এবং সুপণ্ডিত ব্যক্তি ছিলেন। তাঁর প্রয়াণে ব্যথিত। তাঁর পরিবার ও বন্ধুদের প্রতি সমবেদনা। ওম শান্তি।”
আগামী দু’দিনে প্রধানমন্ত্রী দুটি করে রাজ্য ওকেন্দ্রশাসিত অঞ্চল সফর করবেন

প্রধানমন্ত্রী শ্রী নরেন্দ্র মোদী আগামী দু’দিনে দুই রাজ্য, গুজরাট ওতামিলনাডু এবং দুটি কেন্দ্রশাসিত অঞ্চল, দমন ও দিউ এবং পুদুচেরী সফর করবেন। প্রধানমন্ত্রী দমনে গিয়ে পৌঁছবেন শনিবার। সেখানে তিনি নানা উন্নয়নমূলকপ্রকল্পের সূচনা করবেন এবং বিভিন্ন সরকারি কর্মসূচিতে সুবিধাপ্রাপকদের হাতেশংসাপত্র তুলে দেবেন। তিনি একটি জনসভাতেও ভাষণ দেবেন। প্রধানমন্ত্রী এরপর তামিলনাডু সফরে যাবেন। চেন্নাইতে তিনি আম্মাদ্বিচক্রযান প্রকল্প নামে রাজ্য সরকারের একটি কল্যাণমূলক কর্মসূচির উদ্বোধনঅনুষ্ঠানে যোগ দেবেন। রবিবার প্রধানমন্ত্রী পুদুচেরী যাবেন। অরবিন্দ আশ্রমে তিনি শ্রী অরবিন্দ’রপ্রতিকৃতিতে পুষ্পার্ঘ্য অর্পণ করে শ্রী অরবিন্দ আন্তর্জাতিক শিক্ষা কেন্দ্রেরছাত্রছাত্রীদের সঙ্গে কথা বলবেন। শ্রী মোদী অরোভিল-ও ঘুরে দেখবেন। অরোভিলের স্বর্ণজয়ন্তী উপলক্ষ্যে তিনি একটি স্মারক ডাকটিকিটেরও প্রকাশ করবেন। এই উপলক্ষ্যে তিনিভাষণ দেবেন। প্রধানমন্ত্রী পুদুচেরীতে একটি জনসমাবেশেও ভাষণ দেবেন। রবিবার সন্ধ্যায় প্রধানমন্ত্রী গুজরাটের সুরাটে আসবেন ‘রান ফর নিউ ইন্ডিয়াম্যারাথন’-এর সূচনা করার জন্য।